Natuurhoekie – Die gefrustreerde olifantkalfie - Wêreldwyd
Olifantkoeie is bekend vir hulle sorgsaamheid teenoor hulle eie kalfies, asook die kalfies van ander koeie in hulle trop. Hulle is gemiddeld vir 645 dae dragtig ‒ met ander woorde byna 22 maande lank!
Two-V Productions se André en Kate het op hierdie toneeltjie in die Krugerwildtuin afgekom. 'n Paar jong olifante het om 'n watergat in die droë rivierbedding van die Silolweni-spruit naby Tshokwane saamgebondel. Die gat is vroeër deur 'n volwassene gegrawe om by die water uit te kom. Nadat sommige van die jongspan wegbeweeg het, het net 'n jong koei en haar baie klein kalfie oorgebly. Die olifantjie se planne om ook by die water in die gat te kom, het sy ma nogal besig gehou.
← Suid-Afrikaanse uitvindsels – iets om op trots te wees DIE VOORTREKKERS GAAN GROOT IN 2021 EN TRAP STEEDS VANDAG DIEP SPORE →